Hans Storhaug

Hans Storhaug (født 23. mai 1915 på Rena, død 8. juni 1995) var en norsk motstandsmann under 
andre verdenskrig. Han var utdannet i Storbritannia og deltok i tungtvannsaksjonen.

Andre verdenskrig 
Storhaug forlot Norge ombord på MK «Hugin» den 14. august 1941 og ankom Lerwick på Shetland den 17. august. Han var med i Kompani Linge og gikk under tilnavnet «Kyllingen». Mest kjent er nok Storhaug som deltaker i tungtvannssabotasjen, av mange regnet som den viktigste og mest vellykkede sabotasjeaksjonen i Norge under andre verdenskrig. Storhaug var en av seks mann i den gruppen som deltok i «Operasjon Gunnerside» under Vemork-aksjonen.

Tilnavnet «Kyllingen» fikk Storhaug i Skottland, etter det søsteren har fortalt på grunn av et signalement gitt av en oppsynsmann på leting etter tjuvjegere.

Storhaug er begravet ved Åmot kirke i Åmot i Hedmark.

Utmerkelser 

For sin innsats under krigen ble Storhaug to ganger tildelt St. Olavsmedaljen med ekegren. Han mottok også Deltagermedaljen med rosett og Haakon VIIs 70-årsmedalje. Videre ble han tildelt britiske Military Medal og den amerikanske Frihetsmedaljen med bronsepalme. Storhaug var ridder av den franske Æreslegionen og ble dekorert med Croix de guerre med palme og stjerne.

Referanser 

 

Personer fra Åmot kommune
Personer fra englandsfarten 1940–1945
Medlemmer av Kompani Linge
St. Olavsmedaljen med ekegren
Military Medal
Frihetsmedaljen
Nordmenn fra andre verdenskrig